Kennisgewing: Wouter De Vos Skietbaan
23-Jan-2012 Lede moet daarop let dat die Wouter die Vos Skietbaan nié die eiendom van SJB is nie. Daarom is dit belangrik dat almal wat die skietbaan gebruik die reëls moet respekteer en help om hierdie voorreg ten alle koste te beskerm.
Slegs opbetaalde lede van SJB met 'n genommerde sleutel van die toegangshek, het toegang tot die skietbaan. Sleutels is verkrygbaar by die SJB kantoor in Voorbaai teen R50-00 elk. Elke sleutelnommer is gekoppel aan die naam van die betrokke lid.
Tarief vir opbetaalde lede is R30-00 per keer; betaalbaar in kontant by die hek, georganiseerde skietdae uitgesluit.
Voltooi die voorgeskrewe dokumentasie noukeurig in die boek by die hek. Let daarop dat die sleutelnommer ook aangeteken moet word, tesame met naam en lidnommer.
Nie-lede mag die skietbaan gebruik slegs wanneer vergesel deur 'n opbetaalde lid van SJB. Tarief vir nie-lede is R100-00. Lid aanvaar volle verantwoordelikheid vir die gedrag en optrede van sodanige persoon.
Maak seker dat daar nie beeste of ander diere op die skietbaan is nie. Respekteer die lewe van mens en dier.